پێغەمبەر
پێغەمبەر یان پەیامبەر لە زمانی کوردیدا، بەکەسێک دەوترێت کە ھەڵگری پەیامێکی خوایی بێت، دەتوانین نێردراوی خوا، پەیامبەری خوا وەکو ھاواتای ئەم نازناوە بەکاربھێنین. لەئایینەکانیشدا ئەرکی پێغەمبەر گەیاندنی ئەو پەیامەیە کە خوا لە ڕێگەی سرووشەوە پێیدەگەیەنێت. ئایینە جیاجیاکان تێڕوانینی جیایان ھەیە لەسەر پێغەمبەر و کاری گەیاندنی پەیامەکەی.

پێغەمبەر لە ئایینەکاندا

ئایینی ئیسلام 
لە ئایینی ئیسلامدا پێغەمبەرانی خوا ھەموویان مرۆڤ بوون و خوا لە ناو گەلەکانی خۆیاندا ھەڵیبژاردوون و کردوونییە پێغەمبەر، ھیچیان لە فریشتە نەبوون، بەڵکو ھەموویان لە مرۆڤ بوون وەک لە قورئاندا ھاتووە:(بڵێ من تەنھا مرۆڤێکم لە ئێوەو ئەوەیە کە سرووشم بۆ ھاتووە). واتە: بەوەی کە من نیگام بۆ ھاتووە و بوومە پێغەمبەر لە مرۆڤایەتی خۆم نەکەوتووم، بەڵکو کەسێکیم وەک ئێوە و لە خۆتانم.

ئایینی جوولەکە 
لە ئایینی جوولەکەدا پێغەمبەر کەسێکی ھەڵبژێردراوی خوایە، کە نوێنەرایەتی خوا دەکات و قسەکانی ئەو دەڵێتەوە، تەنانەت بە کەسی قسەکەر ناوی دەبەن..

ئایینی خاچ پەرستی 
لای خاچ پەرستەکانیش ھاواتایە، پێغەمبەر کەسێکە کە پەیامێکی خوایی بۆ ھاتبێت و بیگەیەنێت بە خەڵکی. ئەو پەیامە بە پەیامێکی پیرۆز ناودەبەن و کەسەکەش کە بە پێغەمبەر ناودەبرێت کەسێکی پیرۆزە.

پەراوێزەکان

سەرچاوەکان 
 پێناسەی پێغەمبەر
 پێشەکییەک لەسەر پێغەمبەران

 
زاراوە ئیسلامییەکان